
Narvas

Projektitaotluste ettevalmistamine Interreg III A programmi jaoks
Korraldus kehtestatakse Kohaliku omavalitsuse korralduse seaduse § 30 lõike 1 punkti 3 alusel.

1. ASJAOLUD JA MENETLUSE KÄIK

2006. aasta märtsis avanes Interreg III A programm, mille eesmärgiks on arengutingimuste parandamine ja geograafilisest asendist tingitud arengupidurite kõrvaldamine Eesti-Vene koostöö abil.

Nimetatud programmi analüüs näitab, et Narva arengutingimuste parandamise seisukohalt  ja arvestades geograafilist asukohta, on linnal programmist raha taotleda otstarbekas.

01. märtsil 2006 toimunud Narva Linnavolikogu linnaarengu- ja projektide komisjoni istungil valiti välja järgmised prioriteetsed projektiteemad:

· Narva tööstuspiirkondade arendamine;

· Narva linnuse ja Ivangorodi kindluse kui ühise turismitoote turundus;

· Narva sadama infrastruktuuri arendamine;

· Narva, Peterburi oblasti ja Peterburi linna ettevõtete vahelise ärialase koostöö arendamine;

· Narva logistikakeskuse arendamine.

06. märtsil 2006 toimunud Interreg III A programmi infopäeval tutvustati nimetatud prioriteetsed projektiteemad programmi konsultandile. Konsultant soovitas valida välja neist kaks projektiteemat:

· Narva linnuse ja Ivangorodi kindluse kui ühise turismitoote turundus;

· Narva sadama infrastruktuuri arendamine.

Välja valitud projektiteemad on vaja kinnitada Linnavalitsuse korraldusega.

2. ÕIGUSLIKUD JÄRELDUSED

Prioriteetsete projektide kinnitamine projektitaotluste ettevalmistamiseks Interreg III A programmi on võimalik Narva Linnavalitsuse korraldusega ja sest see ei ole seadusega antud kellelegi teise kinnitada. Seoses sellega on Narva Linnavalitsusel õigus vastavalt Kohaliku omavalitsuse korralduse seaduse § 30 lõike 1 punktile 3 antud korraldust vastu võtta.

3. OTSUS

Tulenevalt eeltoodust ja lähtudes Kohaliku omavalitsuse korralduse seaduse § 30 lõike 1 punktist 3 kinnitada Interreg III A programmi projektitaotluste ettevamistamiseks prioriteetseteks projektiteemadeks:

· Narva linnuse ja Ivangorodi kindluse kui ühise turismitoote turundus 

· Narva sadama infrastruktuuri arendamine

4. VAIDLUSTAMINE

Korraldust on võimalik vaidlustada Tartu Halduskohtu Jõhvi kohtumajas 30 päeva jooksul arvates korralduse teatavakstegemisest.

5. KORRALDUSE JÕUSTUMINE

Korraldus jõustub seadusega sätestatud korras.

